ผมมากินวันเสาร์มื้อเย็น เป็น seafood night ควรสำรองที่นั่งไว้ก่อนครับเพราะคนจองมากทีเดียว ผมโชคดีที่ไปถึงตอนเริ่มเปิดไลน์บุฟเฟต์มีโอกาสถ่ายรูปอาหารตอนที่ยังไม่ถูกจู่โจม ผมเดินชมไลน์อาหาร มีหลากหลาย และดูดีมากๆ ที่แนะนำ มี อาหารทะเลสด กุ้งทะเล กุ้งแม่น้ำ ปูม้า ปลาต่างชิ้นโตๆ ที่เลือกให้ทางเชฟย่างให้ทาน ตับห่าน หอยนางรมสดๆ อาหารญี่ปุ่น มีไฮไลท์อยู่ที่เอามากุโร๊ะ สดๆทั้งตัวมาวาง หั่นให้ลูกค้าทานเป็นชาชิมิ อาหารไทยมีหลากหลายให้เลือก อาหารทานเล่นเช่นพวกยำ พล่า เมี่ยง จัดวางเป็นคำสะดวกพร้อมทาน เสต็กเนื้อ ปลาเผาตัวยักษ์ ปาเอญ่า อ้อ ลืมบอกว่ามี cold seafood ด้วยนะครับ
อาหารหวานมีเค้กมากมาย ไอศครีม และ ฟองดูว์ช้อกโกเลต นอกจากนี้มี ข้าวเหนียวมะม่วงที่พนักงานจัดปอกและหั่นให้เดี๋ยวนั้นเลย
บุฟเฟต์วันเสาร์นั้น หัวละ 1600 net ไม่รวมน้ำนะครับ